钦定古今图书集成/明伦汇编/氏族典/第060卷 > 徐祯稷
## 钦定古今图书集成/明伦汇编/氏族典/第060卷 > 徐祯稷

按《云间杂志》：“祯稷，字厚源，鸿洲先生子也。中万历辛
丑进士。初仕刑曹，持法平允，出守四川夔州府，杜绝
苞苴，悉心抚字，民怀其德，至今蜀人称清风者，辄曰
‘徐公风云’。就陞川东副宪，致政归，家居四十馀年，绝
迹公府，一守鸿洲之遗范，松士大夫称家法者，以徐
氏为宗。著有《耻言明善堂诗稿》行世。子五：长铭尝，崇”
祯癸酉举于乡。次铭彝、铭鼎、铭镛、铭量，俱有文行。